A4-0210/97

Ψήφισμα σχετικά με την έβδομη έκθεση της Επιτροπής για τα διαρθρωτικά ταμεία (1995) (COM(96)0502 - C4-0020/97)

Το Ευρωπαϊκό Κοινοβούλιο,

- έχοντας υπόψη την έβδομη ετήσια έκθεση (COM(96)0502 - C4-0020/97),

- έχοντας υπόψη τον κανονισμό (ΕΟΚ) αριθ. 2081/93 ((ΕΕ L 193 της 31.7.1993, σελ. 5)) και, ιδιαίτερα, το άρθρο 16 του κανονισμού αυτού, καθώς και τον κανονισμό (ΕΟΚ) αριθ. 2082/93 ((ΕΕ L 193 της 31.7.1993, σελ. 20)) και, ιδιαίτερα, το άρθρο 31 του κανονισμού αυτού,

- έχοντας υπόψη την ετήσια έκθεση του Ελεγκτικού Συνεδρίου σχετικά με το έτος 1995,

- έχοντας υπόψη την πρώτη έκθεση για την οικονομική και κοινωνική συνοχή,

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, Επιτροπής Απασχόλησης και Κοινωνικών Υποθέσεων, της Επιτροπής Αλιείας και της Επιτροπής Ελέγχου του Προϋπολογισμού (A4- 0210/97),

Α. λαμβάνοντας υπόψη ότι το 1995 υπήρξε ιδιαίτερα σημαντικό, εφόσον ήταν ο πρώτος χρόνος πλήρους εφαρμογής των παρεμβάσεων της περιόδου 1994-1999[semigr ] λαμβάνοντας επίσης υπόψη ότι το ίδιο έτος εντάχθηκαν στην Ένωση η Αυστρία, η Φινλανδία και η Σουηδία, ενώ στη διάρκειά του εγκρίθηκαν τα περισσότερα από τα προγράμματα που αφορούσαν τα νέα κράτη μέλη,

Β. λαμβάνοντας υπόψη την ανησυχητική υποεκτέλεση των πιστώσεων των Διαρθρωτικών Ταμείων, καθώς και τις σημαντικές διαφορές εκτέλεσης μεταξύ ταμείων, στόχων και κρατών,

Γ. λαμβάνοντας υπόψη τον υψηλό αριθμό προγραμμάτων κοινοτικής πρωτοβουλίας (άνω των 400), τα οποία υποβλήθηκαν από τα κράτη μέλη, καθώς και τη συνεπαγόμενη διοικητική επιβάρυνση, καθώς και το γεγονός ότι το 1995 εγκρίθηκε το 80% των προγραμμάτων που αφορούσαν τα δώδεκα κράτη μέλη και το 45% των προγραμμάτων για τα νέα κράτη μέλη,

Δ. λαμβάνοντας υπόψη ότι το άτυπο Συμβούλιο Υπουργών Περιφερειακής Πολιτικής και Χωροταξίας που διεξήχθη στη Βενετία τον Μάιο του 1996, αναγνώρισε τα προβλήματα και τις περιπλοκές που δημιουργεί ο υψηλός αριθμός προγραμμάτων, ιδιαίτερα όσον αφορά τις κοινοτικές πρωτοβουλίες, καθώς και την ανάγκη αντιμετώπισης της κατάστασης αυτής,

Ε. λαμβάνοντας υπόψη ότι η έβδομη ετήσια έκθεση αποδίδει ιδιαίτερη σημασία στην συμβατότητα και τη συμπληρωματικότητα των Διαρθρωτικών Ταμείων με τις υπόλοιπες κοινοτικές πολιτικές και, ιδιαίτερα, με την περιβαλλοντική πολιτική, με την οποία η έκθεση ασχολείται διαρκώς,

ΣΤ. λαμβάνοντας υπόψη ότι ο κύριος στόχος των διαρθρωτικών ταμείων είναι να συμβάλουν στην οικονομική και κοινωνική συνοχή εντός της Ευρωπαϊκής Ένωσης, καθώς και ότι η Συνθήκη προσδίδει και οριζόντιο χαρακτήρα στην πολιτική συνοχής, στην οποία θα πρέπει να συνεισφέρουν όλες οι κοινοτικές πολιτικές,

Ζ. λαμβάνοντας υπόψη ότι η ανεργία συνεχίζει να αποτελεί το σοβαρότερο οικονομικό και κοινωνικό πρόβλημα που αντιμετωπίζει η Ένωση, καθώς επίσης και το γεγονός ότι τα διαρθρωτικά ταμεία αποτελούν το κύριο χρηματοδοτικό όργανο που διαθέτει η Ένωση για να συμβάλλει στον αγώνα κατά της ανεργίας, χωρίς να θίγεται η βασική συνεισφορά που θα πρέπει να συνεχίσουν να παρέχουν για την εξισορρόπηση περιφερειακών και διαρθρωτικών ασυμμετριών,

Η. λαμβάνοντας υπόψη ότι η προσθετικότητα, βασική αρχή της εφαρμογής των Διαρθρωτικών Ταμείων, συνεχίζει να αποτελεί την κύρια εγγύηση της προστιθέμενης αξίας των κοινοτικών διαρθρωτικών πολιτικών, σε σχέση με τις εθνικές προσπάθειες υπέρ της περιφερειακής ανάπτυξης και, συνεπώς, της συμβολής τους στην επίτευξη της οικονομικής και κοινωνικής συνοχής,

Θ. λαμβάνοντας υπόψη τις δυσχέρειες που έχουν διαπιστωθεί, όσον αφορά την επαλήθευση του σεβασμού της προσθετικότητας σε διάφορα κράτη μέλη, καθώς επίσης και τα εμπόδια που αντιμετωπίζει η Επιτροπή όταν επιχειρεί να συλλέξει τα στοιχεία που θα της επιτρέψουν να πραγματοποιήσει την επαλήθευση αυτή,

Ι. λαμβάνοντας υπόψη τις δυσχέρειες σε σχέση με την εφαρμογή της αρχής της εταιρικής σχέσης, στην περίπτωση των τοπικών αρχών και των κοινωνικών εταίρων,

Εκτέλεση

1. εκφράζει την ανησυχία του για τις απειλητικές διαστάσεις που λαμβάνει η υποεκτέλεση των Διαρθρωτικών Ταμείων, λαμβάνοντας εντούτοις υπόψη του ότι τα στοιχεία για το έτος 1995 δείχνουν μια σημαντική βελτίωση σε σχέση με το 1994[semigr ] εκφράζει, ιδιαίτερα, την ικανοποίησή του για την εκτέλεση που παρατηρείται στις περιοχές του στόχου 1 των τεσσάρων κρατών της συνοχής[semigr ]

2. επισημαίνει ότι το φαινόμενο της υποεκτέλεσης δεν έχει την ίδια ένταση στα διάφορα ταμεία, στόχους και κράτη και ζητεί από την Επιτροπή να περιλάβει στην επόμενη ετήσια έκθεσή της μια ανάλυση των λόγων στους οποίους οφείλονται οι καθυστερήσεις στην εκτέλεση, της κατάστασης στα διάφορα κράτη μέλη και των συνεπειών που έχει το πρόβλημα αυτό στις δυνατότητες πλήρους εκτέλεσης της συνολικής δέσμης 1994-1999[semigr ]

3. εκφράζει ιδίως τη βαθιά ανησυχία του για την πολύ χαμηλή εκτέλεση του προϋπολογισμού του Ευρωπαϊκού Κοινωνικού Ταμείου και θεωρεί ότι στο μέλλον θα πρέπει να καταβληθούν από την Επιτροπή και τις χώρες μέλη πολύ εντονότερες προσπάθειες για την κάλυψη αυτών των καθυστερήσεων[semigr ] διαπιστώνει με ανησυχία ότι τα ποσοστά απορρόφησης είναι χαμηλά σε ορισμένα κράτη μέλη και καλεί την Επιτροπή να υποβάλει συμπληρωματικές προτάσεις για τη βελτίωση της διάθεσης στα εν λόγω κράτη μέλη[semigr ]

4. ζητεί επίσης από την Επιτροπή να προσφέρει, στις προσεχείς ετήσιες εκθέσεις της, τα στοιχεία που σχετίζονται με την εξέλιξη των πιστώσεων των οποίων εκκρεμεί η εκκαθάριση και, ιδιαίτερα, όσον αφορά τις πιστώσεις που εγγράφονται κάθε χρόνο στον προϋπολογισμό[semigr ]

5. επικρίνει το Συμβούλιο για τις απόπειρές του να παρακάμψει τα προβλήματα μεταφοράς των πιστώσεων με περικοπές στις ετήσιες χρηματοδοτήσεις[semigr ]

6. υπενθυμίζει στα κράτη μέλη ότι οι πιστώσεις με τις οποίες εφοδιάζονται τα διαρθρωτικά ταμεία αποτελούν, στο πλαίσιο των δημοσιονομικών προοπτικών, όχι απλώς την άδεια αλλά, κυρίως, τον στόχο της δαπάνης και καλεί την Επιτροπή να πράξει ό,τι είναι απαραίτητο για την εφαρμογή των συμφωνιών του Εδιμβούργου και των όσων ορίζουν οι παράγραφοι 1 και 2 του άρθρου 12 του λανονισμού (ΕΟΚ) αριθ. 2081/93 που προαναφέρεται[semigr ]

7. εκφράζει την ανησυχία της για το τεράστιο γραφειοκρατικό φόρτο που προέκυψε από τον προγραμματισμό, τόσο σε επίπεδο κρατών μελών, όσο και σε επίπεδο Επιτροπής, πράγμα που υπήρξε μία από τις βασικές αιτίες για την χαμηλή δημοσιονομική εκτέλεση του υπό εξέταση έτους[semigr ] θεωρεί ότι στο μέλλον πρέπει να εξετασθούν σοβαρά περισσότερο απλοποιημένες διαδικασίες και καλεί την Επιτροπή να αξιολογήσει εκ νέου τα συστήματα πληροφορικής που χρησιμοποιεί για τις αιτήσεις χρηματοδότησης[semigr ]

8. επισύρει σχετικά την προσοχή στον μεγάλο αριθμό των ταμείων (4), των στόχων (7) και των κοινοτικών πρωτοβουλιών (13) που εμπλέκονται στην διαχείριση των διαρθρωτικών πόρων της ΕΕ[semigr ]

9. διαπιστώνει ότι η διάρθρωση της παρουσίασης του προϋπολογισμού της διαρθρωτικής πολιτικής, ιδίως των διαρθρωτικών ταμείων, δεν αντικατοπτρίζει με διάφανο τρόπο το νομικό πλαίσιο που προβλέπει τον προγραμματισμό ανά Στόχο και ενδεικτική κατανομή του χρηματοδοτικού πλαισίου ανά Στόχο και ανά χώρα[semigr ] είναι της γνώμης ότι αυτή η κατάσταση δυσχεραίνει σήμερα την εξέταση των διαφορών μεταξύ του προγραμματισμού που προβλέπεται στο πλαίσιο των αποφάσεων του Εδιμβούργου και της εκτέλεσης σε δημοσιονομικό επίπεδο[semigr ]

10. επιβεβαιώνει την άποψή που είχε εκφράσει στο ψήφισμά του της 5ης Σεπτεμβρίου 1996 σχετικά με την έκτη ετήσια έκθεση της Επιτροπής για τα διαρθρωτικά ταμεία ((ΕΕ C 277 της 23.9.1996, σελ. 29)) ότι η ανησυχητικά ελλιπής εκτέλεση του προϋπολογισμού αντικατοπτρίζει σε ορισμένες περιπτώσεις τις δυσχέρειες που συναντούν ορισμένα κράτη μέλη κατά την εφαρμογή του νέου καθεστώτος[semigr ]

11. υπενθυμίζει ότι οι διαδοχικές προσαρμογές της κατηγορίας 2 των ΔΠ κατ' έτος από το 1995 δημιούργησαν πράγματι χιονοστιβάδα, συγκεντρώνοντας το 1999 (τελευταίο χρόνο του προγραμματισμού) στο ελάχιστο ένα συμπληρωματικό ποσό σε σχέση με το αρχικό ανώτατο όριο πιστώσεων υποχρεώσεων που είχε προβλεφθεί στο Εδιμβούργο, ύψους 1.738 δισ. Ecu[semigr ] εκφράζει φόβους ότι το ποσόν αυτό, δεδομένης της ελλιπούς εκτέλεσης, θα αυξηθεί κατά την επόμενη διετία[semigr ]

12. θεωρεί ότι, σε περίπτωση που θα εξακολουθήσουν να παραμένουν οι δυσκολίες απορρόφησης στο τέλος της περιόδου προγραμματισμού, πρέπει να εξευρεθούν λύσεις που θα επιτρέψουν την επανατοποθέτηση των πόρων υπέρ εκείνων των κρατών μελών τα οποία έχουν επιδείξει ικανότητα απορρόφησης των κοινοτικών πόρων που διατέθηκαν στη διάρκεια της τρέχουσας περιόδου προγραμματισμού, ώστε να αποφευχθεί η επιστροφή κοινοτικών πόρων στα κράτη μέλη[semigr ]

13. διαπιστώνει ότι το 1995 η ελλιπής εκτέλεση επικεντρώθηκε κυρίως σε κράτη μέλη που είναι έξω από το Ταμείο Συνοχής ενώ ορισμένα από εκείνα που επωφελούνται αυτού του ταμείου έχουν μάλιστα υπερβεί το προβλεπόμενο επίπεδο εκτέλεσης του προϋπολογισμού[semigr ]

14. υπενθυμίζει σχετικά τα ψηφίσματά του της 28ης Μαρτίου 1996 σχετικά με την κατανομή του αποθεματικών των κοινοτικών πρωτοβουλιών ((ΕΕ C 117 της 22.4.1996, σελ. 70.)) και το προαναφερθέν της 5ης Σεπτεμβρίου 1996, ιδίως όσον αφορά:

- την υποβολή κάθε χρόνο από την Επιτροπή στο Ευρωπαϊκό Κοινοβούλιο, όταν εγκρίνεται το προσχέδιο προϋπολογισμού, έκθεσης σχετικά με την εκτέλεση του προϋπολογισμού κάθε κοινοτικού πλαισίου στήριξης και κάθε κοινοτικής πρωτοβουλίας[semigr ]

- την υποβολή έκθεσης, πριν από τον Ιούλιο του 1998, σχετικά με τη γενική κατάσταση όσον αφορά την εκτέλεση των διαφόρων τμημάτων των διαρθρωτικών ταμείων, προτείνοντας στην αρμόδια επί του προϋπολογισμού αρχή ενδεχόμενες προσαρμογές και ενισχύσεις οι οποίες οφείλουν να γίνουν σε διάφορους χρηματοδοτικούς προγραμματισμούς που είχαν εγκριθεί προηγουμένως[semigr ]

15. επιβεβαιώνει τον ενδεικτικό χαρακτήρα της κατανομής του πολυετούς χρηματοδοτικού πλαισίου ανά κράτος μέλος που έχει αποφασισθεί βάσει του άρθρου 12 του κανονισμού (ΕΟΚ) αριθ. 2081/93 και ζητεί, κατά συνέπεια, από την Επιτροπή να λάβει τα μέτρα που είναι αναγκαία ώστε να καταστεί δυνατή η πραγμάτωση των Στόχων οι οποίοι είχαν καθορισθεί στο Εδιμβούργο, ακόμη και σε επίπεδο κοινοτικών δαπανών[semigr ]

Συμπληρωματικότητα με τις άλλες κοινοτικές πολιτικές

16. εκφράζει την ικανοποίησή του για τον πληρέστατο τρόπο με τον οποίο η Επιτροπή εξετάζει την περιβαλλοντική πτυχή των ταμείων στην έκθεσή της[semigr ] εκτιμά επίσης ως θετικό το γεγονός ότι η Επιτροπή δηλώνει πως είναι διατεθειμένη να επεκτείνει τη χρήση της δυνατότητας που προσφέρει το άρθρο 13 του Κανονισμού Πλαισίου των Διαρθρωτικών Ταμείων, όσον αφορά την διαφοροποίηση του επιπέδου κοινοτικής χρηματοδότησης υπέρ του περιβάλλοντος[semigr ] είναι, εντούτοις, πεπεισμένο ότι σήμερα προσφέρονται ευρέα πεδία βελτίωσης, σε σχέση με το περιβάλλον, οι οποίες θα μπορούσαν, μεταξύ των άλλων, να ωθήσουν στην πολύ σημαντική μεταρρύθμιση και τον εκσυγχρονισμό του κανονισμού που αφορά τις μελέτες περιβαλλοντικών επιπτώσεων[semigr ]

17. εκφράζει το ενδιαφέρον του για τη σημασία που αποδίδει η Επιτροπή στην συμβατότητα και την συμπληρωματικότητα των ταμείων με άλλες κοινοτικές πολιτικές, κάνοντας έτσι φανερό ότι τα Διαρθρωτικά Ταμεία αποτελούν τον σημαντικότερο χρηματοδοτικό όγκο που διαθέτει η Ένωση για την υλοποίηση των προτεραιοτήτων της σε πολυάριθμες πολιτικές[semigr ] υπενθυμίζει, εντούτοις, για μια ακόμη φορά, ότι βασικός στόχος των διαρθρωτικών ταμείων συνεχίζει να είναι η επίτευξη της οικονομικής και κοινωνικής συνοχής μέσω της επίμονης καταπολέμησης των περιφερειακών και κοινωνικών ανισοτήτων, οι οποίες συνεχίζουν να υφίστανται[semigr ] καλεί την Επιτροπή να συμπληρώσει, στις μελλοντικές εκθέσεις της, την ανάλυσή της με την παρακολούθηση της συμπληρωματικότητας των άλλων πολιτικών των οποίων ο βασικός στόχος είναι ο ίδιος με αυτών των διαρθρωτικών πόρων, δηλαδή η συνοχή[semigr ]

18. ζητεί από την Επιτροπή να προετοιμάσει μελέτη, ενόψει της μεταρρύθμισης του 1999, σχετικά με τις νέες πολιτικές που θα πρέπει να υιοθετηθούν για την περαιτέρω μείωση της ανισορροπίας μεταξύ των πιο ανεπτυγμένων περιφερειών της Ένωσης και αυτών που αντιμετωπίζουν γεωγραφικής φύσης μειονεκτήματα (νησιά, ορεινές και μεθοριακές περιοχές)[semigr ]

19. διαπιστώνει ότι η κοινοτική πολιτική ισότητας ευκαιριών μεταξύ ανδρών και γυναικών, στην οποία τα διαρθρωτικά ταμεία οφείλουν να παρέχουν σημαντική συμβολή, δεν λαμβάνεται δεόντως υπόψη[semigr ] θεωρεί ότι τούτο αποτελεί σημαντική έλλειψη της έκθεσης και ζητεί από την Επιτροπή, κατά τις προσεχείς αξιολογήσεις, να εξετάσει εμπεριστατωμένα και αυτό το ζήτημα[semigr ]

20. διαπιστώνει ότι η υποστήριξη των ΜΜΕ κρίνεται εξαιρετικά ανεπαρκής, παρά τις σαφώς και από κοινού καθορισμένες προτεραιότητες σε ευρωπαϊκό επίπεδο, πέρα από το πλαίσιο των ειδικών προγραμμάτων για τις ΜΜΕ[semigr ] διαπιστώνει ακόμη ότι η Επιτροπή δεν έχει αξιολογήσει επαρκώς την εφαρμογή της κοινής αυτής προτεραιότητας ως έμμεσης αποτελεσματικής στρατηγικής για την καταπολέμηση της ανεργίας και της φτώχειας στο πλαίσιο, ενδεχομένως, των άμεσων και έμμεσων μέτρων στήριξης[semigr ] ζητεί, συνεπώς, από την Επιτροπή, στις προσεχείς της αξιολογήσεις, να λάβει υπόψη σε μεγαλύτερο βαθμό την ανάπτυξη των ΜΜΕ και τα εμπόδια που ενδεχομένως αντιμετωπίζονται[semigr ]

Προσθετικότητα

21. εκφράζει την λύπη του διότι διαπιστώνει ότι η Επιτροπή δεν μπορεί να εγγυηθεί τον σεβασμό της αρχής της προσθετικότητας η οποία, μετά τη μεταρρύθμιση του 1988, είναι ένα από τα βασικά στηρίγματα των διαρθρωτικών πολιτικών της Ένωσης[semigr ] επαναλαμβάνει την σπουδαιότητα του προσθετικού χαρακτήρα των Διαρθρωτικών Ταμείων όσον αφορά τις εθνικές προσπάθειες, για τη διασφάλιση της ουσιαστικής συμβολής τους στην επίτευξη της συνοχής[semigr ]

22. θεωρεί απαραίτητη την ενίσχυση της προσθετικότητας των Διαρθρωτικών Ταμείων και καλεί την Επιτροπή να εξετάσει, ενόψει της προσεχούς μεταρρύθμισης των κανονισμών, την ένταξη μιας ρήτρας αναστολής των ενισχύσεων που θα σχετίζεται με τον σεβασμό της προσθετικότητας και την χορήγηση εκ μέρους των κρατών μελών των αναγκαίων στοιχείων για την επιβεβαίωση της εφαρμογής της[semigr ] εκφράζει την ικανοποίησή του για το γεγονός ότι η Επιτροπή έχει ήδη εισαγάγει ρήτρα αυτού του τύπου σε ορισμένα ενιαία έγγραφα προγραμματισμού της δεύτερης φάσης του στόχου 2[semigr ]

23. απορρίπτει την εφαρμογή της αρχής της αιρεσιμότητας για τα διαρθρωτικά ταμεία, με την εξάρτησή τους από την τήρηση των κριτηρίων σύγκλισης ή των δημοσιονομικών περιορισμών που θα προβλέπονται στο μελλοντικό σύμφωνο σταθερότητας[semigr ]

24. διαπιστώνει ότι, όσον αφορά την πρώτη περίοδο προγραμματισμού, η Επιτροπή συνεχίζει να μην έχει τη δυνατότητα διαπίστωσης του κατά πόσον εφαρμόζεται η αρχή της προσθετικότητας σε επτά κράτη μέλη, μια διαπίστωση η οποία είναι ακόμη πιο ανησυχητική εάν ληφθεί υπόψη ότι η επαλήθευση της δεύτερης περιόδου βασίζεται στα στοιχεία της πρώτης που είναι παντελώς ανεπαρκή[semigr ]

Αξιολόγηση και παρακολούθηση

25. λυπάται για το γεγονός ότι η ανάλυση του απολογισμού της πρώτης περιόδου προγραμματισμού δεν έχει ακόμη ολοκληρωθεί και, κυρίως, ότι δεν υπήρξε αντικείμενο μιας πλήρους και διεξοδικής έκθεσης, αλλά τα σχετικά στοιχεία προσφέρθηκαν κατά τρόπο αποσπασματικό σε αλλεπάλληλες ετήσιες εκθέσεις, γεγονός που δεν συμβάλει ούτε στη διαφάνεια ούτε στη διαύγεια των κοινοτικών πολιτικών συνοχής[semigr ]

26. εκφράζει θετική γνώμη για το νέο σύστημα αξιολόγησης που προτείνει η Επιτροπή και έχουν κάνει δεκτό τα κράτη μέλη στο άτυπο Συμβούλιο Υπουργών της Μαδρίτης και το οποίο προβλέπει την παρέμβαση ανεξάρτητων εμπειρογνωμόνων[semigr ] εκφράζει, εντούτοις, την ανησυχία του για την καθυστέρηση που παρατηρείται στον ορισμό των εμπειρογνωμόνων αυτών και πιστεύει ότι η εφαρμογή του στην πράξη θα πρέπει να γίνεται με μεγάλη προσοχή και κυρίως ότι θα πρέπει να διασφαλίζεται η εφαρμογή αντικειμενικών κριτηρίων κατά την επιλογή των εμπειρογνωμόνων αυτών, καθώς και η υπαγωγή τους σε κάποια μορφή ελέγχου[semigr ]

27. εκφράζει την ικανοποίησή του για τις προσπάθειες που έχει καταβάλει η Επιτροπή σε θέματα παρακολούθησης, ιδιαίτερα με την εκπόνηση ενός «Κοινού οδηγού για την παρκολούθηση», υπενθυμίζει ότι η υπερβολική πολυπλοκότητα των κριτηρίων και των διαδικασιών που σχετίζονται με τα Διαρθρωτικά Ταμεία αποτελούν έναν από τους παράγοντες που δυσχεραίνουν την παρακολούθηση και εκφράζεται υπέρ της ριζικής απλούστευσης των ρυθμίσεων, με την ευκαιρία της προσεχούς μεταρρύθμισης των κανονισμών[semigr ]

28. θεωρεί επίσης σημαντική την ποιοτική και ποσοτική αξιολόγηση των αποτελεσμάτων από την εφαρμογή των διαρθρωτικών ταμείων, και ιδίως των κοινοτικών πρωτοβουλιών, καθώς και την ανάλυση των λόγων για τους οποίους προέκυψαν τα συγκεκριμένα αποτελέσματα[semigr ]

Συντονισμός

29. εκφράζει την ανησυχία του για τη σχετική μείωση των δανείων της ΕΤΕ που χορηγούνται στις περιοχές του στόχου 1 και θεωρεί απαραίτητο τον καλύτερο συνδυασμό επιχορηγήσεων/δανείων, ιδίως στα σχέδια που δημιουργούν εισοδήματα[semigr ]

Αρχή της εταιρικότητας

30. διαπιστώνει ότι η εφαρμογή της αρχής της εταιρικότητας με τις περιφερειακές αρχές έχει βελτιωθεί σημαντικά[semigr ] λυπάται εντούτοις για τις αδυναμίες που παρατηρήθηκαν στην εφαρμογή της αρχής αυτής, στην περίπτωση των τοπικών αρχών και των κοινωνικών εταίρων[semigr ] ζητεί, κατά συνέπεια, από την Επιτροπή να να αναλύει και να αξιολογεί, στις επόμενες ετήσιες εκθέσεις της, τα εμπόδια και τις αδυναμίες της αρχής της εταιρικής σχέσης μεταξύ κοινωνικών εταίρων, τοπικών αρχών και άλλων υψηλών διοικητικών επιπέδων, και να καταρτίσει προτάσεις καλύτερης διάρθρωσής της για τα κράτη μέλη[semigr ] επαναλαμβάνει ότι όλες οι περιφερειακές αρχές θα πρέπει να είναι εκλεγμένες[semigr ]

31. θεωρεί ότι, για τη βελτίωση των εργασιών των επιτροπών παρακολούθησης, θα πρέπει να δοθεί στους οικονομικούς και κοινωνικούς εταίρους η δυνατότητα συμμετοχής σε μαθήματα κατάρτισης, τα οποία να τους παρέχουν τη δυνατότητα να διαθέτουν παρεμφερείς γνώσεις με τους βασικούς αρμοδίους[semigr ]

32. πιστεύει ότι η συνεργασία με τις τοπικές αρχές μπορεί να βελτιωθεί σημαντικά εάν πραγματοποιηθεί μια προσπάθεια σε θέματα πληροφόρησης[semigr ] υπενθυμίζει την πρότασή του τα λειτουργικά προγράμματα να ανακοινώνονται εξ ολοκλήρου και συστηματικά, μέσω των επίσημων εθνικών ή περιφερειακών εκδόσεων[semigr ] θεωρεί, σε κάθε περίπτωση, ότι οι τοπικές και περιφερειακές αρχές καθώς και οι κοινωνικοί εταίροι θα πρέπει να ενημερώνονται πληρέστερα για τις δυνατότητες που υπάρχουν, ιδίως όσον αφορά τις κοινοτικές πρωτοβουλίες και τις καινοτόμες δράσεις, καθώς και ότι η ένταξη των διαφόρων έργων και δράσεων στα αντίστοιχα προγράμματα θα πρέπει να γίνεται με βάση τις πραγματικές ανάγκες και με αντικειμενικά κριτήρια[semigr ]

33. εκφράζει το ενδιαφέρον του για τις προτάσεις της Επιτροπής όσον αφορά την ενίσχυση της αρχής της συνεργασίας, ενόψει της προσεχούς μεταρρύθμισης των κανονισμών, και, ως προσθήκη, την τελική πρόταση της Επιτροπής Περιφερειών σχετικά με τη συνυπογραφή των εγγράφων προγραμματισμού από το κράτος και την περιφέρεια[semigr ]

34. συγχαίρει την Επιτροπή για την καθιέρωση μόνιμου διαλόγου με την Επιτροπή Περιφερειών ο οποίος υπερβαίνει τις υποχρεωτικές διαβουλεύσεις που προβλέπει η Συνθήκη[semigr ]

35. επαναλαμβάνει την εμπιστοσύνη του στην αποκέντρωση ως μέθοδο διαχείρισης των ταμείων αλλά διαπιστώνει ότι στο ισχύον σύστημα εμπεριέχεται μια αντίφαση με σοβαρότατες συνέπειες, εφόσον η μεν διαχείριση αποτελεί αποκλειστική αρμοδιότητα των κρατών μελών, ενώ η ευθύνη της διαχείρισης αυτής βαρύνει την Επιτροπή, η οποία δεν διαθέτει τους απαραίτητους ανθρώπινους πόρους για τον λεπτομερειακό έλεγχό της[semigr ] πιστεύει ότι η προσεχής μεταρρύθμιση των κανονισμών θα πρέπει να αντιμετωπίσει το πρόβλημα αυτό από την άποψη της αποφασιστικής αποκέντρωσης της διαχείρισης, σε συνδυασμό με μια πραγματική δυνατότητα επιβολής κυρώσεων εκ μέρους της Επιτροπής[semigr ]

Αγροτικές πτυχές

36. πιστεύει ότι οι παρεμβάσεις των διαρθρωτικών ταμείων είναι ένα σημαντικό στοιχείο για την στήριξη του εισοδήματος των γεωργών και του αγροτικού πληθυσμού στη σημερινή διαδικασία προσαρμογής στο νέο πλαίσιο που προέκυψε μετά από τις μεταρρυθμίσεις της ΚΑΠ και τις δεσμεύσεις που αφορούν το διεθνές εμπόριο. Επιπλέον, παίζουν σημαντικό ρόλο στη συντήρηση της αγροτικής απασχόλησης για την προστασία του φυσικού χώρου και του περιβάλλοντος και συνεπώς, για μεγαλύτερη αποτελεσματικότητα, πρέπει να απλουστευθεί η διοικητική συγκέντρωση αρμοδιοτήτων και το θέμα των πληρωμών[semigr ]

37. πιστεύει ότι, όπως προβλέπει το σημείο 9 της Διακήρυξης της Διάσκεψης του Cork, να αποκεντρωθεί η διαχείριση των παρεμβάσεων, ιδίως όσον αφορά τον γεωργικό τομέα, καθιερώνοντας σαφώς, προκειμένου να αποφευχθεί ο κίνδυνος της επανεθνικοποίησης της ΚΑΠ, κανόνες συμμετοχής και καθορισμού των αρμοδιοτήτων των περιφερειακών διοικήσεων οι οποίες είναι, άλλωστε, υπεύθυνες, στην πλειοψηφία των κρατών μελών, για την εφαρμογή των ρυθμίσεων της ΚΑΠ[semigr ]

38. είναι πεπεισμένο ότι ο πολύπλοκος χαρακτήρας της νομοθεσίας μπορεί να ευνοήσει ορισμένες απάτες, ιδίως όσον αφορά τις μη περιφερειακές δράσεις του στόχου 5α) και γι'αυτό αποτελεί επιτακτική ανάγκη η εξέταση των δυνατοτήτων όσον αφορά την απλούστευση των προδιαγραφών, η απλούστευση του ορισμού των επιχορηγήσεων και η ορθολογικοποίηση των μεθόδων διαχείρισης η διαρθρωτική πολιτική στο τέλος του αιώνα, για την αντιμετώπιση των σημερινών αναγκών και εκείνων που θα απορρεύσουν από τη διεύρυνση[semigr ]

39. πιστεύει ότι παρά τις προσπάθειες που έχουν πραγματοποιηθεί, πρέπει να πολλαπλασιασθούν οι πρωτοβουλίες που αφορούν τη διεύρυνση της πληροφόρησης όσον αφορά τις δυνατότητες υλοποίησης και διάδοσης των εμπειριών στον αγροτικό τομέα, ενώ πρέπει να υπάρξει η μέγιστη δυνατή εκμετάλλευση των δυνατοτήτων που παρέχουν οι νέες τεχνολογίες επικοινωνίας. Για τον λόγο αυτό, χαιρετίζουμε τη δημιουργία του Ευρωπαϊκού Παρατηρητηρίου καινοτομίας και αγροτικής ανάπτυξης, καλούμε δε την Επιτροπή να ενισχύσει τη λειτουργία του[semigr ] πιστεύει ότι. η Επιτροπή θα πρέπει να υποκινήσει τις κυβερνήσεις των κρατών μελών και των περιφερειακών κυβερνήσεων, να προωθήσουν τη διάδοση των πληροφοριών όσον αφορά τις δράσεις που συγχρηματοδοτούνται από τα κοινοτικά προγράμματα.

Απασχόληση

40. πιστεύει ότι πρέπει να επιτευχθεί καλύτερος συντονισμός μεταξύ των εθνικών και των κοινοτικών πολιτικών για την αγορά εργασίας και τις περιφέρειες, αποδίδοντας συγχρόνως στις περιφερειακές αρχές και στους κοινωνικούς εταίρους σημαντικότερο ρόλο στο πλαίσιο του σχεδιασμού, της διαχείρισης και της παρακολούθησης των συγχρηματοδοτούμενων από την ΕΕ έργων[semigr ] προτείνει να λαμβάνονται υπόψη τα πολυετή προγράμματα[semigr ]

41. δηλώνει ότι δεν είναι ικανοποιημένο με την πρόοδο που σημειώθηκε στις διαδικασίες παρακολούθησης και αποτίμησης και, ειδικότερα, από την έλλειψη κοινών κριτηρίων αξιολόγησης σε σχέση με τους ανθρώπινους πόρους, και καλεί την Επιτροπή να βελτιώσει τη λειτουργία των Επιτροπών Παρακολούθησης[semigr ][semigr ]

42. χαιρετίζει την υποστήριξη που παρέχει το ΕΚΤ στις εθνικές πολιτικές για την αγορά εργασίας, ενισχύοντας και αναπτύσσοντας δράση υπέρ των πιο ευάλωτων κοινωνικών ομάδων, και καλεί την Επιτροπή και τα κράτη μέλη να βελτιώσουν την κατανομή των πόρων του ΕΚΤ όσον αφορά την προώθηση ίσων ευκαιριών για άνδρες και γυναίκες[semigr ]

43. επικρίνει την αδυναμία παροχής πληροφοριών σχετικά με τη συμμόρφωση των χρηματοδοτούμενων έργων, στο πλαίσιο των κοινοτικών πρωτοβουλιών (ADAPT, ΑΠΑΣΧΟΛΗΣΗ), με τις αρχές της διακρατικότητας, της νεωτεριστικότητας και της τοπικής ανάπτυξης, που πρέπει να είναι τα ιδιαίτερα χαρακτηριστικά αυτών των προγραμμάτων.

44. επισημαίνει την επιτυχία που έχει σημειώσει ο τακτικός διάλογος μεταξύ της Επιτροπής και της ομάδας εργασίας της Επιτροπής Απασχόλησης και Κοινωνικών Υποθέσεων του Κοινοβουλίου, και, ως εκ τούτου, συνιστά τη δομή αυτή σε όλες τις άλλες κοινοβουελυτικές επιτροπές που είναι αρμόδιες για τη διάθεση διαρθρωτικών πόρων.

Νομοθετική διαδικασία

45. επαναβεβαιώνει την απαίτησή του να είναι συννομοθέτης σε θέματα διαρθρωτικών ταμείων και Ταμείου Συνοχής και, κατά συνέπεια, να εφαρμόζεται η διαδικασία της συναπόφασης για την έγκριση των σχετικών κανονισμών[semigr ]

46. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Επιτροπή των Περιφερειών, καθώς και τις κυβερνήσεις και τα κοινοβούλια των κρατών μελών.